Аляксандр. Мы з барабаншчыкам падбівалі калектыў да ўдзелу ў конкурсе артыстаў эстрады, бо, дзякуючы яму, сапраўды можна было атрымаць вядомасць і перспектывы далейшага росту. Так мы сталі ўладальнікамі першай прэміі беларускага конкурсу артыстаў эстрады. На ўсесаюзны конкурс нас ніхто не хацеў пускаць, але кампазітар Яўген Глебаў і спявак Віктар Вуячыч, якія былі членамі журы, настаялі на тым, каб мы прадстаўлялі БССР на гэтым конкурсе. У нашы сілы мала хто верыў, а тагачасны дырэктар філармоніі Георгій Мікалаевіч Загародні нават сказаў: “Ціхановіч, калі “Верасы” на конкурсе пройдуць хаця б у другі тур, я звольнюся з работы”.